​ສົບຂອງທ່ານ​ແມນ​ເດ​ລາ ຖືກນໍາໄປດອຍໄວ້ ທີ່ຕຶກທໍານຽບລັດຖະບານ (ວີ​ດີ​ໂອ/ສະ​ໄລ​ດ໌)
ຜູ້​ຄົນ​ພາກັນ​ໂຮ​ຮ້ອງ ແລະໂບກ​ມື ຢູ່ຕາມ​ເສັ້ນທາງ​ຂອງ​ຂະ​ບວນລົດ​ແຫ່​ສົບ ທີ່ນໍາ​​ເອົາສົບຂອງ ​ທ່ານ​ແມນ​ເດ​ລາ ​ຈາກ​ໂຮງພະຍາບານ​ທະຫານ ​ໄປ​ຍັງ​ຕຶກ Union Buildings.
ສົບຂອງມື້ລາງອະດີດປະທານາທິບໍດີອາຟຣິກາໃຕ້ ທ່ານ Nelson Mandela ໄດ້ຖືກນໍາໄປດອຍໄວ້ ໃນນະຄອນຫລວງ Pretoria ນຶ່ງມື້ ຫຼັງຈາກພິທິຊາປະນະກິດສົບ ທີ່ໄດ້ມີຜູ້ ຜູ້ຄົນຈໍານວນ ຫຼາຍ ກ່ວາ 6 ໝື່ນຄົນ ເຂົ້າຮ່ວມເພື່ອສະດຸດີ ໃຫ້ກຽດແລະສັນລະເສີນ ບົດບາດຂອງຜູ້ນໍາທີ່ຕໍ່ຕ້ານລະບອບຈໍາແນກເຊື້ອຊາດຜິວພັນ apartheid ທ່ານນີ້ ຜູ້ຄົນພາກັນໂຮຮ້ອງ ພ້ອມທັງໂບກມື ຢູ່ຕາມເສັ້ນທາງຂອງ ຂະບວນລົດແຫ່ສົບ ທີ່ເຄື່ອນຍ້າຍໄປຕາມຖະໜົນໃນມື້ວັນພຸດ ມື້ນີ້ ເພື່ອນໍາເອົາສົບຂອງທ່ານແມນເດລາ ຈາກໂຮງພະຍາ ບານທະຫານ ໄປຍັງຕຶກ Union Buildings ກໍຄື ທໍານຽບ ລັດຖະບານນັ້ນ ສະຖານທີ່ດັ່ງກ່າວແມ່ນບ່ອນດຽວກັນກັບ ທີ່ທ່ານໄດ້ສາບານຕົວເປັນປະທານາທິບໍດີ ຜີວດໍາ ຜູ້ທໍາອິດຂອງອາຟຣິກາໃຕ້ ໃນປີ1994 ຫຼັງຈາກທີ່ໄດ້ຖືກຂັງຄຸກເປັນເວລາ 27 ປີ ຍ້ອນ ບົດບາດຂອງທ່ານໃນການຕໍ່ສູ້ຕ້ານການປົກຄອງຂອງຊົນກຸ່ມນ້ອຍຊາວຜີວຂາວ ແລະນໍາ ເອົາຄວາມຍຸດຕິທໍາມາໃຫ້ຊາວຜິວດໍາ ບັນດາສະມາຊິກຄອບຄົວຂອງ ທ່ານ Mandela ໄດ້ເຂົ້າຢ້ຽມຄໍານັບສົບຂອງທ່ານ Mandela ໃນເຊົ້າວັນພຸດມື້ນີ້ ແລະຫລັງຈາກນັ້ນ ກໍຈະອະນຸຍາດໃຫ້ສາທາລະນະຊົນ ເຂົ້າຢ້ຽມຄໍານັບ ໄປຈົນຮອດວັນສຸກ ມື້ຮື ສົບຂອງທ່ານຈະຖືກນໍາກັບໄປໂຮງພະຍາບານໃນແຕ່ລະຄືນແລະ ຈະນໍາກັບໄປຍັງທໍານຽບລັດຖະບານ ໃນຂະບວນແຫ່ ໃນເຊົ້າວັນພະຫັດມື້ອື່ນ ແລະເຊົ້າ ວັນສຸກ ຝູງຊົນພາກັນຮ້ອງເພງ ແລະຟ້ອນລໍາ ເພື່ອສະດຸດີແລະລະລຶກເຖິງຄຸນງາມຄວາມດີຂອງ ທ່ານແມນເດລາ ໃນພິທິຊາປະນະກິດສົບ ໃນວັນອັງຄານວານນີ້ ທີ່ນະຄອນ Johannesburg ບ່ອນທີ່ບັນດາຜູ້ກ່າວຄໍາປາໄສທັງຫຼາຍ ຕ່າງກໍໄດ້ກ່າວຍ້ອງຍໍ ສັນລະເສີນບົດບາດຂອງ ທ່ານໃນການຍຸດຕິລະບອບຈໍາແນກເຊື້ອຊາດຜີວພັນ apartheid ແລະຢຽວຢາການກີດກັນ ແບ່ງແຍກຜີວພັນ ໃນອາຟຣິກາໃຕ້ ນັ້ນ